Վարչապետը միաժամանակ համոզմունք հայտնեց, որ 2005-06թթ. հայ-իրանական էներգետիկ համագործակցությունը նոր շեշտադրումներ է ստանալու, եւ մեր երկրների ներկայացուցիչները Մեղրիում քննարկելու են արդեն Արաքսի վրա երկու ՀԷԿ-երի շինարարության սկսման խնդիրները։ Երեկ բացված Հայաստան-Իրան երկրորդ բարձրավոլտ գծից բացի, նախատեսվում է երրորդ այդպիսի առանցքային ենթակառուցվածքի շինարարությունը, որի շուրջ էլ այսօր, արդեն Երեւանում շարունակելու են բանակցությունները Ա.Մովսիսյանն ու Հ.Բիթարաֆը՝ իրենց պայմանավորվածությունները ամրապնդելով ստորագրվելիք հուշագրով։ Կան նաեւ այլ ծրագրեր, որոնք, սակայն, վարչապետը առայժմ չցանկացավ մանրամասնել։